**HRVATSKI ZAVOD ZA HITNU MEDICINU**

Na temelju članka 23. stavka 3. Pravilnik o standardima i normativima u pogledu prostora, radnika i medicinsko-tehničke opreme za obavljanje djelatnosti hitne medicine i djelatnosti sanitetskog prijevoza (»Narodne novine«, broj 64/2024) Hrvatski zavod za hitnu medicinu utvrđuje

**EDUKACIJSKI PROGRAM**

**U DJELATNOSTI SANITETSKOG PRIJEVOZA**

Članak 1.

Edukacijskim programom utvrđen je sadržaj edukacije za radnike u djelatnosti sanitetskog prijevoza, znanja i vještine koje polaznik stječe uspješnim završetkom edukacijskog programa te način organizacije i provođenja edukacije.

Članak 2.

Edukaciju provode nacionalni instruktori za radnike izvanbolničke hitne medicinske službe i/ili nacionalni instruktori za radnike sanitetskog prijevoza s važećim certifikatom Hrvatskog zavoda za hitnu medicinu.

Članak 3.

Organizatori edukacija u djelatnosti sanitetskog prijevoza dužni su prijaviti održavanje edukacije Hrvatskom zavodu za hitnu medicinu skladno uputama u Prilogu 1. na obrascu za prijavu organizacije edukacije sukladno Prilogu 2.

Članak 4.

Edukacijski program za radnike u djelatnosti sanitetskog prijevozaobuhvaća edukacijske vježbe za radnike sanitetskog prijevoza i edukacijske vježbe obnove znanja i vještina za radnike sanitetskog prijevoza koje radnicima omogućuju stjecanje i održavanje osnovnih znanja i vještina.

Radnici u timu sanitetskog prijevoza obvezni su obnoviti stečena znanja i vještine prije isteka roka od tri godine od datuma izdavanja potvrdnice koju izdaje Hrvatski zavod za hitnu medicinu nakon uspješno završenog edukacijskog programa.

Članak 5.

Trajanje edukacijskih vježbi je 5 sati prema Planu i programu edukacijskih vježbi za radnike sanitetskog prijevoza sukladno Prilogu 3. Trajanje edukacijskih vježbi obnove znanja i vještina je 4 sata prema Planu i programu edukacijskih vježbi obnove znanja i vještina za radnike sanitetskog prijevoza sukladno Prilogu 4.

Popis opreme potrebne za provođenje edukacijskih vježbi nalazi se u Prilogu 5. Oprema za provođenje edukacijskih vježbi radnika sanitetskog prijevoza.

Na završetku edukacijskih vježbi za radnike sanitetskog prijevoza polaznik pristupa pismenoj i praktičnoj provjeri znanja. Na završetku edukacijskih vježbi obnove znanja i vještina za radnike sanitetskog prijevoza polaznik pristupa praktičnoj provjeri znanja.

Članak 6.

Očekivani ishodi učenja po tematskim cjelinama su sljedeći:

1. **POZNAVANJE OPREME**

Završetkom ove tematske cjeline polaznik će poznavati nazivlje i način korištenja opreme koja se koristi pri zbrinjavanja pacijenata u službi sanitetskog prijevoza.

Znanje

Na kraju ove tematske cjeline polaznik će:

1. nabrojati i razlikovati opremu koja se koristi u djelatnosti sanitetskog prijevoza
2. objasniti postupak zamjene boce za medicinski kisik
3. navesti način izračuna količine kisika potrebne u produženom trajanju prijevoza

Vještine

Na kraju ove tematske cjeline polaznik će:

1. pokazati opremu koja se koristi u djelatnosti sanitetskog prijevoza
2. demonstrirati rukovanje bocom za medicinski kisik
3. demonstrirati zamjenu boce za medicinski kisik
4. izračunati količinu kisika potrebnu u produženom trajanju prijevoza
5. **OSNOVNE MJERE ODRŽAVANJA ŽIVOTA ODRASLIH**

Završetkom ove tematske cjeline polaznik će opisati redoslijed postupaka i primijeniti osnovne mjere održavanja života, zbrinuti opstrukciju dišnog puta stranim tijelom i postaviti osobu bez svijesti u bočni položaj.

* 1. **Osnovne mjere održavanja života uz primjenu AVD uređaja**

Znanja

Na kraju ove tematske cjeline polaznik će:

1. objasniti značaj procjene mjesta događaja s obzirom na sigurnost
2. primijeniti mjere osobne zaštite
3. objasniti način procjene odgovora na podražaj
4. navesti razloge za započinjanje osnovnih mjera održavanja života
5. objasniti način otvaranja dišnog puta
6. objasniti postupak provjere disanja
7. opisati postupak izvođenja vanjske masaže srca
8. opisati postupak rukovanja AVD uređajem
9. opisati postupak izvođenja umjetnog disanja
10. objasniti primjenu džepne maske i samoširećeg balona s maskom
11. definirati cikluse i omjere kompresija i ventilacije u reanimaciji sukladno protokolu
12. objasniti redoslijed postupaka osnovnih mjera održavanja života

Vještine

Na kraju ove tematske cjeline polaznik će:

1. pokazati procjenu mjesta događaja
2. pokazati korištenje osobne zaštitne opreme
3. demonstrirati način procjene odgovora na podražaj
4. pokazati postupak otvaranja dišnog puta
5. pokazati postupak provjere disanja
6. demonstrirati pravilan postupak izvođenja vanjske masaže srca
7. demonstrirati defibrilaciju korištenjem AVD uređaja
8. demonstrirati postupak izvođenja umjetnog disanja primjenom džepne maske i samoširećeg balona s maskom
9. pokazati ispravan redoslijed postupaka osnovnih mjera održavanja života
   1. **Opstrukcija dišnog puta stranim tijelom**

Znanja

Na kraju ove tematske cjeline polaznik će:

1. razlikovati simptome i znakove lakše i teške opstrukcije dišnog puta stranim tijelom
2. opisati postupke kod opstrukcije dišnog puta stranim tijelom
3. navesti indikaciju za Heimlichov hvat i opisati postupak

Vještine

Na kraju ove tematske cjeline polaznik će:

1. pokazati postupke oslobađanja stranog tijela iz dišnog puta kod osobe koja je pri svijesti
2. pokazati postupke oslobađanja stranog tijela iz dišnog puta kod osobe koja je bez svijesti

**2.3. Bočni položaj, transportni položaji, podizanje i premještanje pacijenta**

Znanja

Na kraju ove tematske cjeline polaznik će:

1. opisati korake kod pristupa osobi bez svijesti
2. nabrojati indikacije i kontraindikacije za postavljanje pacijenta u bočni položaj
3. opisati korake u postupku postavljanja pacijenta u bočni položaj
4. objasniti transportne položaje
5. objasniti pravilno podizanje pacijenta
6. objasniti pravilno premještanje pacijenta

Vještine

Na kraju ove tematske cjeline polaznik će:

1. pokazati postupak pristupanja osobi bez svijesti
2. pokazati postupak postavljanja pacijenta u bočni položaj
3. pokazati transportne položaje
4. pokazati pravilno podizanje pacijenta
5. pokazati pravilno premještanje pacijenta

**ZAVRŠNE ODREDBE**

Članak 7.

Hrvatski zavod za hitnu medicinu provodi nadzor nad provođenjem edukacijskih programa u djelatnosti sanitetskog prijevoza.

Članak 8.

Hrvatski zavod za hitnu medicinu vodi Registar radnika sa završenim edukacijskim programima u djelatnosti sanitetskog prijevoza u Republici Hrvatskoj.

Članak 9.

Ovaj Standard stupa na snagu osmog dana od dana objave u »Narodnim novinama«.

Klasa:

Urbroj:

Zagreb,

Ravnateljica  
Hrvatskog zavoda za hitnu medicinu  
  
**prim. mr. Maja Grba-Bujević, dr. med.,**v. r.

**PRILOG 1. Upute za prijavu i održavanja edukacije u djelatnosti sanitetskog prijevoza**

1. Za sve edukacijske programe potrebno je osigurati dva nacionalna instruktora za grupu do 12 polaznika. Za grupu veću od 12 polaznika potrebno je osigurati 2 nacionalna instruktora na prvih 12 polaznika i za svaku slijedeću grupu do 6 polaznika najmanje jednog nacionalnog instruktora.
2. Minimalno petnaest dana prije edukacije organizator je dužan Hrvatskom zavodu za hitnu medicinu (HZHM) dostaviti zamolbu za izdavanje rješenja za provođenje edukacije sa popisom privitaka: uredno ispunjenim obrascem (Prilog 2.) i programom edukacije sa satnicom te rasporedom instruktora. Zamolbu potpisuje odgovorna osoba organizatora. Organizator edukacije je dužan HZHM-u svu dokumentaciju dostaviti isključivo na mail: [tajnistvo@hzhm.hr](mailto:tajnistvo@hzhm.hr)
3. Voditelj edukacije dužan je dostaviti pitanja za pismeni ispit (30 pitanja sa ponuđena 4 odgovora od koji je jedan točan) te pet pitanja za demonstraciju vještina zdravstvenih radnika i za vozače. Voditelj edukacije je dužan HZHM-u svu dokumentaciju dostaviti isključivo na e-mail: [tajnistvo@hzhm.hr](mailto:tajnistvo@hzhm.hr)
4. Hrvatski zavod za hitnu medicinu će po primitku zamolbe s pripadajućim privicima i ispitnih materijala izdati rješenje za provođenje edukacije, imenovati osobu za nadzor i dostaviti organizatoru i voditelju edukacije anketne listiće, obrazac završnog izvješća i Etički kodeks.
5. Voditelj edukacije je dužan sve polaznike upoznati s propisanom literaturom najmanje 30 dana prije početka edukacije putem e-mail adrese polaznika.
6. O svakoj promjeni prije početka održavanja edukacije organizator je dužan o tome obavijestiti Hrvatski zavod za hitnu medicinu.
7. Prije početka edukacije instruktori su dužni upoznati polaznike s Etičkim kodeksom.
8. Za uspješan prolaz na pismenom ispitu potrebno je ostvariti najmanje 70% točnih odgovora. Pismeni ispit traje 30 minuta. U praktičnom ispitu svaki polaznik odabire jedan od ponuđenih pitanja/scenarija, a odluku o uspješnosti na praktičnom ispitu donose ispitivači temeljem zadanih kriterija. Polaznik koji ne zadovolji ni pismeni ni praktični dio ispita dužan je ponoviti cijelu edukacijsku vježbu.
9. Ako polaznik ne zadovolji uspješno pismeni ispit potrebno ga je ponovno polagati na jednoj od sljedećih edukacijskih vježbi u roku od 3 mjeseca od prvog polaganja. Praktični dio ispita se može ponoviti na istoj edukacijskoj vježbi. U slučaju ponovljene ocjene „neuspješno“ potrebno ga je ponovno polagati na jednoj od sljedećih edukacijskih vježbi u roku od 3 mjeseca od prvog polaganja. Ako na ponovljenom pismenom ili praktičnom ispitu polaznik ne zadovolji dužan je ponoviti cijelu edukacijsku vježbu.
10. Po završetku edukacije voditelj je dužan ispuniti obrazac završnog izvješća i zajedno s ispunjenim anketnim listićima, evidencijom prisutnih na edukacijskoj vježbi i rezultatima ispita dostavlja Hrvatskom zavodu za hitnu medicinu, najkasnije u roku 10 dana od dana završetka edukacije isključivo na e-mail: [administrator@hzhm.hr](mailto:administrator@hzhm.hr)
11. Hrvatski zavod za hitnu medicinu će po završnom izvješću voditelja edukacije izvršiti provjeru dostavljene dokumentacije i izdati potvrdnice polaznicima koji uspješno završe edukaciju, te ih upisati u Registar radnika sa završenim edukacijskim programima u djelatnosti sanitetskog prijevoza u Republici Hrvatskoj.

PRILOG 2. Obrazac za prijavu organizacije edukacije

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Naziv Ustanove:** | |  | | | | | | | | | | | | | |
| **Naziv edukacije:** | |  | | | | | | | | | | | | | |
| **Mjesto i adresa održavanja edukacije:** | |  | | | | | | | | | | | | | |
| **Datum početka edukacije:** | |  | | | | | | | | | | | | | |
|  | | | | | | |  |  |  | |  |  |  |  |  |
| **NACIONALNI INSTRUKTORI** | | | | | | | | | | | | | | | |
| Broj nacionalnih instruktora : | | | |  | | | | | | | | | | | |
| Ime i prezime nacionalnog instruktora - voditelja edukacije: | | | |  | | | | | | | | | | | |
| Kontakt voditelja: | e-mail: | | | | | Tel/mob: | | | | | | | | | |
| Ime i prezime nacionalnog instruktora na edukaciji: | | | | | | | | | | | | | | | |
| 1. | | | | | 6. | | | | | | | | | | |
| 2. | | | | | 7. | | | | | | | | | | |
| 3. | | | | | 8. | | | | | | | | | | |
| 4. | | | | | 9. | | | | | | | | | | |
| 5. | | | | | 10. | | | | | | | | | | |
|  | | | | | | |  |  |  |  | |  |  |  |  |
| **POLAZNICI** | | | | | | | | | | | | | | | |
| Broj polaznika na edukaciji: | | |  | | | | | | | | | | | | |
|  | | |  | | | | |  |  | |  |  |  |  |  |
| Označiti: | | | | | | | | | | | | |  |  |  |
| osigurana sva potrebna oprema za provođenje edukacijskih vježbi | | | | | | |  |  |  | |  |  |  |  |  |
| U \_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_\_\_. | | | | | | | | | | | |  |  |  |  |
|  | | | | | | |  |  |  | |  |  |  |  |  |
|  | | | | | | |  |  | Potpis ovlaštene osobe: | | | | | |  |
|  | | | | | | |  |  | | | | | | | |
|  | | | | | | |  |  |  | |  |  |  |  |  |

PRILOG 3. Plan i program edukacijskih vježbi za radnike sanitetskog prijevoza

|  |  |  |
| --- | --- | --- |
| **Redni broj** | **Naziv tematske cjeline** | **Vrijeme** |
| **1.** | **POZNAVANJE OPREME** | 45 min. |
| **2.** | **OSNOVNE MJERE ODRŽAVANJA ŽIVOTA** |  |
| 2.1. | Osnovne mjere održavanja života uz upotrebu automatskog vanjskog defibrilatora | 180 min. |
| 2.2. | Opstrukcija dišnog puta stranim tijelom | 30 min. |
| 2.3. | Bočni položaj, transportni položaji, podizanje i premještanje pacijenta | 45 min. |
|  | ***Ukupno:*** | **5 sati** |

PRILOG 4. Plan i program edukacijskih vježbi obnove znanja i vještina za radnike sanitetskog prijevoza

|  |  |  |
| --- | --- | --- |
| **Redni broj** | **Naziv tematske cjeline** | **Vrijeme** |
| **1.** | **POZNAVANJE OPREME** | 30 min. |
| **2.** | **OSNOVNE MJERE ODRŽAVANJA ŽIVOTA** |  |
| 2.1. | Osnovne mjere održavanja života uz upotrebu automatskog vanjskog defibrilatora | 150 min. |
| 2.2. | Opstrukcija dišnog puta stranim tijelom | 30 min. |
| 2.3. | Bočni položaj, transportni položaji, podizanje i premještanje pacijenta | 30 min. |
|  | ***Ukupno:*** | **4 sata** |

PRILOG 5**.** Oprema za provođenje edukacijskih vježbi radnika sanitetskog prijevoza

|  |
| --- |
| **Naziv** |

Aspirator

Aspiracijski kateteri

Glavna nosila

Rasklopna stolica s električnim pogonom

Boca za medicinski kisik 2 L

Automatski vanjski defibrilator - edukacijski

Džepna maska

Manometer i protokomjer za bocu za medicinski kisik

Model kliničkih vještina za vježbanje – dojenče i dijete starije od 5 godina

Model kliničkih vještina za vježbanje osnovnih mjera održavanja života odraslih

Zaštitna maska

Zaštitne naočale

Zaštitne rukavice

Stetoskop

Glukometar

Izotermalna folija

Nosni kateteri za kisik

Maske za kisik

Usno ždrijelni tubusi u veličinama za odrasle

Pulsni oksimetar

Samošireći balon sa spremnikom za odrasle

Maske za samošireći balon (set sa svim veličinama za odrasle i obavezno 4 maske veličine 3 ili 4 ovisno o modelu kliničkih vještina)

Tlakomjer

Yankauer kateter